Toliūnai (Siesikai)

Toliūnai – kaimas Ukmergės rajono savivaldybėje, 2,5 km į pietryčius nuo Siesikų, prie Siesikų ežero kranto. Seniūnaitijos centras. Tai gatvinis kaimas, kuriame šiuo metu yra 23 sodybos.

 Etimologija 

Toliūnų kaimo pavadinimas kilęs iš buvusio tėvavardžio Toliūnas (Tolio sūnus). Dėmuo tol- siejamas su žodžiais „toli“, „tolimas“.Zigmas Zinkevičius. Ukmergės rajono gyvenviečių vardynas: pavadinimų kilmė. – Vilnius, 2011, p. 57.

 Istorija 

Toliūnai nuo 2001 metų gyventojų prašymu buvo perduoti administruoti Siesikų seniūnijai, kadangi buvusi Deltuvos seniūnija buvo nutolusi per 12 kilometrų.

Toliūnuose buvo gyventa nuo akmens amžiaus, apie tai byloja ir laukuose bei ežero pakrantėje rasti akmeniniai kirviai, iš vėlyvesnio laikotarpio puodų šukių liekanos bei ietigaliai. 2002 m. vienoje iš sodybų, kasant šulinį 4 metrų gylyje buvo rasta gintaro. XIX a. kaime veikė karčema, 1967 m. atidaryta pradinė mokykla.

 Gyventojai 

 Žymūs žmonės 

Toliūnų kaime gimė:
 Lietuvos valstybinio banko valdytojas Reinoldijus Šarkinas,
 fotomenininkas ir poetas Albinas Kuliešis,
 tautodailininkas, pynėjas ir verbų rišėjas Vidas Svalbonas.
 dainininkė (sopranas), pedagogė Ona Glinskaitė,
 mikrobiologas, dėstytojas dr. Antanas Šarkinas.

 Šaltiniai 

Kategorija:Ukmergės rajono savivaldybės gyvenvietės